Onde longhe

El tèrmano onde longhe el se rifarise a na banda del spetro ełetromagnètego delimitada intrà i 148,5 e 283,5 kHz e ła xe doparada par imétar programi radiofòneghi co ła tècnega de ła modułasion de anpiesa. So łe comuni ràdio in comerso ła banda de łe onde longhe ła xe frecuentemente prexente co l'acrònemo LW (da l'Inglexo Long Wave).

Ła gama de łe onde longhe ła xe prinsipalmente doparada inte ła Eoropa, co poche ecesion cofà ła Alxeria, Maroco, Turkmenistan e Mongołia. Łe frecuense portanti łe xe i mùltepli justi de di 9 kHz, da 153 a 279 kHz, faxendo na ecesion par do stasion in Xermània che łe oparava inte i 177 kHz (Deutschlandradio Kultur, dexativada el 31 de diçenbre del 2014) e 183 kHz (Europe 1, dexativada el 31 de diçenbre del 2019). Anca Mongoliin Radio 1 dèroga el step dei 9 kHz.

Emisore oncora in funsion inte łe onde mèdie łe xe:

- 153 kHz: Antena Satelor - Romania;

- 162 kHz: Segnale orario - Fransa;

- 164 khz: Mongoliin Radio 1 - Mongolia;

- 171 kHz: Medi1 - Maroco;

- 189 kHz: Rás 1 - Islanda;

- 198 kHz: BBC Radio 4* - Gran Bretagna;

- 207 kHz: Rás 1 - Islanda;

- 209 khz: Mongoliin Radio 1 - Mongolia;

- 216 kHz: RMC Info - Fransa (trasmetidor stuà inte el marso del 2020);

- 225 kHz: Polskie Radio Program I - Połònia;

- 227 kHz: Mongoliin Radio 1 - Mongolia;

- 234 kHz: RTL - Fransa;

- 243 kHz: DR - Danemarca;

- 252 kHz: RTÉ Radio 1 - Irlanda;

- 252 kHz: Chaine 3 - Alxeria;

- 270 kHz: Radio Zurnal - Repùblega Ceca;

- 279 kHz: TR1 Watan Radio - Turkmenistan

*Ła BBC ła dexativerà ła frecuensa in onde longhe pena che łe sarà finie łe vàlvołe del trasmetidor.
 Altri projeti 

 Linganbi foresti 


Categoria:spetro de radiofrecuensa